**תחרות כתיבת "תכנית עסקית – מרעיון לעסק" שנת 2014 מרכז בנג'יס**

**מסלול Cleantech**

**על תחרות "כתיבת תכנית עסקית – מרעיון לעסק"**

תחרות "כתיבת תכנית עסקית – מרעיון לעסק" מופעלת על ידי מרכז בנג'יס ליזמות וניהול היי-טק בפקולטה לניהול ע"ש גילפורד גלייזר ושמה לה ליעד להקנות למשתתפים את הכלים והידע הדרושים לפיתוח רעיונות לכדי מיזמים מצליחים. התחרות מתקיימת במספר מסלולים מרכזיים - מסלול חדשנות ומיזמים טכנולוגיים, מסלול [פיתוח כלכלי-חברתי של הדרום](http://www.bengis.org/86260/%D7%AA%D7%97%D7%A8%D7%95%D7%AA-%D7%AA%D7%95%D7%9B%D7%A0%D7%99%D7%AA-%D7%A2%D7%A1%D7%A7%D7%99%D7%AA-1) ומסלול קלינטק.

**מסלול קלינטק**

ענף הקלינטק כולל חברות העוסקות בפיתוח מוצרים ושירותים שמשפרים את הביצועים התפעוליים, היעילות והיצרנות תוך הפחתת עלויות, תשומות, צריכת אנרגיה, ייצור פסולת או זיהום סביבתי.

מטרתו של מסלול הקלינטק הינה לעודד חדשנות, לתרום לפיתוח אשכול קלינטק אזורי וליצור הזדמנויות עסקיות בתחום זה בנגב. מטרה זו מתבטאת בשני אפיקי התחרות - האפיק הראשון מתמקד בקידום חברות הזנק (סטארטאפים) שפעילותן מתקיימת, או צפויה להתקיים בנגב. האפיק השני פתוח לרעיונות ופרויקטים פרי יוזמתם של סטודנטים ואנשי סגל מאוניברסיטת בן- גוריון בנגב וכן לקהל הרחב.

**להלן עקרונות ההשתתפות בתחרות במסלול "קלינטק"**

|  |  |  |
| --- | --- | --- |
| מסלול | **קידום מיזמים בנגב** | **קידום חדשנות באקדמיה** |
| סוג הפרויקטים | אין הגבלה על תחום הרעיון או שלב הפרויקט (תכנון, ביצוע או מינוף פרויקטים קיימים) ובלבד שהמיקוד יהיה בתחום הקלינטק.  **דגש: תנאי בסיסי להשתלבות בתחרות הינו נושא הפעילות מאזור הדרום.** | פרויקטים הכוללים כיווני מחשבה חדשניים בתחום הקלינטק תוך בחינת ההזדמנות העסקית הנוצרת מהם. |
| רשאים להשתתף | לתחרות רשאים להירשם יזמים וחברות הפועלים או מתעתדים לפעול בנגב בתחום הקלינטק ושבמועד הגשת ההצעה, העסק שיקדם את התוכנית יהיה קיים. | סטודנטים, אנשי סגל והקהל הרחב שבוחנים רעיון, תהליך או פעילות בתחום הקלינטק. |
| דירוג הרעיונות | * + **בשלות (25%)**     - מימון הפרויקט (תיבחן יכולת השגת המימון של המיזם וכן מענקים שהתקבלו עד כה)     - קשרים עסקיים קיימים (שותפים פוטנציאליים וכיו"ב)   + **התאמת הפרויקט למטרות התחרות (25%)**     - אפשרות ליישום בדרום     - אפשרות ליישום בזמן מיידי   + **ניתוח שוק (20%)**   + **חדשנות טכנולוגית (15%)**   + **יישומיות עסקית וטכנולוגית (10%)**   + **איכות התכנים וההצגה (5%)**   **דגש : לא יתקבלו רעיונות שאינם עוסקים בקלינטק** | * + **חדשנות (30%)**   + **היתכנות טכנולוגית (30%)**   + **יכולת מסחור (15%)**   + **ניתוח השוק (15%)**   + **הצגת הפיתוח (10%)**   + **איכות התכנית וההצגה (10%)** |
| פרסים | שתי קבוצות יזכו בפרס כספי בשווי 50000$ ו-30000$ (מקום ראשון ושני בהתאמה). סכומי הפרסים יוקדשו לקידום הרעיון העסקי.. כמו כן יינתנו ציונים לשבח בקטגוריות שונות. **יש לעיין בנהלים להעברת הכספים לקבוצות הזוכות.** | לזוכים במקומות הראשונים יוענקו תעודות הוקרה/ ציונים לשבח. |

**הרעיונות המוצעים במסגרת התחרות על ידי הקבוצות**

בשני מסלולי התחרות אין מגבלה על שלב העסק או תחום הרעיון ובלבד שיהיו בתחום הקלינטק כפי שהוצג קודם. ייבחנו פרויקטים בשלבי תכנון, פרויקטים פעילים ומינוף של פרויקטים קיימים.

**מועדים מרכזיים**

להלן המועדים המרכזיים בשני המסלולים

* שבוע היזמות הבינלאומי (17-24/11/2013) - הכרזה על פתיחת התחרות
* **1/4/2014** – סיום רישום לתחרות באמצעות העלאת תכנים לאתר האינטרנט של התחרות [בקישור הבא](http://my.enter-system.com/%D7%9E%D7%A1%D7%9C%D7%95%D7%9C-%D7%A7%D7%9C%D7%99%D7%A0%D7%98%D7%A7-%D7%A8%D7%99%D7%A9%D7%95%D7%9D.html).
* **מאי 2014** (על המועד המדויק תינתן הודעה כחודשיים לפני) – הצגת הפרויקטים באירוע החדשנות Innovation2014 באחת משתי הדרכים הבאות – הצגה קצרה בחדר שיוקצה לכך או באמצעות הצגה של פוסטר במתחם המרכזי.
* **1/8/2014** - עדכון על העולים לגמר
* **1/9/2014** – הגשת החומרים הנדרשים מהעולים לגמר.
* **10/2014** (על המועד המדויק תינתן הודעה) – אירוע הצגת הפרויקטים בפני חברי ועדת השיפוט.
* **נוב' 2014** – טקס ההכרזה על זוכי התחרות במסגרת אירועי שבוע היזמות הגלובלי.

**שלבי התחרות**

לתחרות שני שלבים. בשלב הראשון, יש להירשם לתחרות על ידי שליחת תקציר מנהלים של הרעיון/מיזם וסרטון. מתוך כלל המועמדים יבחרו הפרויקטים העולים לגמר, שיתבקשו להגיש עבודה, מצגת וסרטון נוסף. להלן פירוט ביחס לכל שלב:

**שלב הרישום לתחרות**

|  |  |  |
| --- | --- | --- |
| מסלול | **קידום מיזמים בנגב** | **קידום חדשנות באקדמיה** |
| הגשת תקצירי מנהלים – שלב ראשון (עד 1/4) | כל סעיף עד 200 מילים:   * + תיאור פעילות המיזם עד כה (אם קיים)   + תיאור הרעיון המוצע   + תיאור השוק אליו פונה המיזם   + תיאור האלטרנטיבות והיתרון היחסי של הרעיון   + יישומיות הרעיון בפן העסקי והטכנולוגי - מימון הפרויקט (מימון שהתקבל ויכולת השגת מימון נוסף) וקשרים עסקיים קיימים (שותפים פוטנציאליים וכיו"ב)   + תיאור הקשר בין המיזם לנגב   + פרטי התקשרות של כל חברי הצוות המגישים, או שם החברה. | כל סעיף עד 200 מילים :   * + תיאור הרעיון המוצע   + המענים שנותן הרעיון לבעיות שונות קיימות   + תיאור השוק אליו פונה המיזם   + תיאור האלטרנטיבות והיתרון היחסי של הרעיון   + תיאור הקשר בין המיזם לנגב   + פרטי התקשרות של כל חברי הצוות המגישים. באם המגישים הינם סטודנטים או חברי סגל באוניברסיטת בן-גוריון, יש לציין זאת ולפרט ביחס לכך. |
| הגשת סרטון | אורך הסרטון יעמוד על 3 דקות ויכלול דיון בסעיפים שהוצגו בתקציר המנהלים תוך הרחבתם. דירוג הסרטון יתבצע על בסיס התכנים שיוצגו בו, ולא על בסיס איכות הצילום או הסאונד. | |

את כלל פריטי המידע בשני מסלולי התחרות יש להגיש לכתובת המייל : [**BengisC@som.bgu.ac.il**](mailto:BengisC@som.bgu.ac.il). את הסרטון יש להגיש באחת מהדרכים הבאות – כקישור ל-YOUTUBE או באמצעות פלטפורמות למשלוח קבצים דוגמת JumboMail לדוא"ל[**BengisC@som.bgu.ac.il**](mailto:BengisC@som.bgu.ac.il).

**שלב הגמר**

|  |  |
| --- | --- |
| עבודה כתובה | * + היקף העבודה יעמוד על עד 15 עמודים (לא כולל נספחים).   + העבודה תוגש בפונט מסוג Arial בגודל 12 עם רווח 1.5.   + על העבודה לכלול     - דף שער הכולל את שמות חברי הקבוצה (כולל דרכי התקשרות), שיוך מחלקתי ושם הפרויקט     - דף תוכן עניינים     - תיאור הרעיון     - תיאור המיזם (אנשי צוות וכיו"ב)     - שיווק – לקוחות, ניתוח מתחרים ומגמות בתחום     - תכנית המו"פ     - אסטרטגיה עסקית     - עקרונות מימון   דגש : במסלול **קידום חדשנות באקדמיה** נספח מספר 1 יהיה המלצה על ישימות הפרויקט מלפחות גורם רלוונטי אחד. |
| מצגת | על המצגת לכלול עד 10 שקפים ובהם קיימת נגיעה לתחומים שמוזכרים כקריטריונים לבחינת העבודות. במידה והמצגת נסמכה על מקורות, יש להציגם בגוף השקופית. |
| סרטון | הסרטון יתבסס על המצגת, ויעסוק בכל התחומים שמוזכרים כקריטריונים לבחינת העבודות. משך הסרטון לא יעלה על 7 דקות. |

את המצגת ואת העבודה יש להגיש לדוא"ל [BengisC@som.bgu.ac.il](mailto:BengisC@som.bgu.ac.il) וכן ב-2 עותקים מודפסים בצירוף דיסק הכולל את כל פריטי המידע. את העותקים המודפסים ניתן להגיש למשרד של מרכז בנג'יס הנמצא בחדר 111 בבניין 15 באוניברסיטת בן-גוריון, או לשלוח בדואר בכתובת: מרכז בנג'יס לניהול ויזמות היי-טק, הפקולטה לניהול, אוניברסיטת בן- גוריון 84105 ולאשר קבלה. כלל פריטי המידע יועברו על פי המועדים המוצגים בסעיף "מועדים מרכזיים". את הסרטון יש לשלוח על ידי פלטפורמת משלוח קבצים גדולים כדוגמת JumboMail ואחרות.

**צוות השופטים**

ועדת השיפוט אשר תלווה את התחרות, תבחר ותדרג את הקבוצות הזוכות. ועדה זו כוללת אישים מן האקדמיה, מהתעשייה וכן נציגות של Negev Funding Coalition. להלן פרטי חברי ועדת השיפוט :

|  |  |
| --- | --- |
| **שם** | **תפקיד** |
| פרופ' אשר ברנר (יו"ר) | ראש המחלקה להנדסה סביבתית, אונ' בן-גוריון בנגב |
| פרופ' עמוס דרורי | יו"ר מרכז בנג'יס ליזמות וניהול היי-טק וסגן הנשיאה לקשרי חוץ, אונ' בן-גוריון בנגב |
| פרופ' דפנה שורץ | מנהלת מרכז בנג'יס ליזמות וניהול היי-טק וראש המגמה ליזמות וניהול היי-טק, אונ' בן-גוריון בנגב |
| גב' נחמה רונן | יו"ר ממן ויו"ר תאגיד המחזור |
| מר דן פאר | דירקטור חברת רותם בטיחות |
| מר אבי פלדמן | מנכ”ל Capital Nature (הון הטבע) ויו"ר ועדת הקלינטק של איגוד התעשיות המתקדמות (IATI) |
| מר יוסף גולדשטיין | מנהל בטיחות גיהות ואיכות סביבה, קבוצת מכתשים- אגן תעשיות |
| גב' ניצה חייקין | מנהלת היחידה הסביבתית במועצה המקומית נאות-חובב |
| פרופ' חיים שיינדורף | טכנולוגיות לשימור הסביבה |

**נהלי העברת כספי הפרסים**

הפרסים יועברו לידי הקבוצות הזוכות על פי העקרונות הבאים:

1. 70% מהסכום יועבר עם משלוח טפסי הקמת החברה והוכחה על פעילותה באזור הנגב. על החברה להעביר את המסמכים לא יאוחר משלושה חודשים לאחר ההכרזה על זכייתה. במידה ומסמכים אלו לא יוגשו, לא תקבל החברה את הפרס.
2. 15% לאחר דיווח ראשון – הדיווח יוגש שנה לאחר מועד הכרזת הזוכים ויכלול 4 עמודים שיועברו לידי נציגי מרכז בנג'יס בשני העתקים מודפסים וכקובץ. על הדיווח לכלול הצגה ביחס להתקדמות הפעילות של המיזם (גיוס עובדים, קשרים עסקיים שנוצרו, פיתוח המוצר וכיו"ב).
3. 15% לאחר דיווח שני – הדיווח יוגש שנתיים לאחר מועד הכרזת הזוכים על פי העקרונות להגשת הדיווח הראשון.

**דגש : מידע ביחס לנהלי הגשת המסמכים יועבר בהמשך.**

במידה והחברה תפסיק את פעילותה לפני מועדי הגשת הדיווחים, היא לא תהיה זכאית לקבל את הפרסים הרלוונטיים.

במסגרת התחרות יציגו הצוותים את רעיונותיהם בפני ועדת השיפוט, המחויבת לשמירה על סודיות. נושאי התוכניות העסקיות ופרטים שונים אחרים יוצגו לקהל הרחב בטקס הסיום וזאת לאחר תיאום עם מציגי התוכנית.

1. **אופן הרישום**

על כל חברי הצוות להירשם לתחרות יחדיו. הרישום מתבצע על ידי רישום באתר האינטרנט של התחרות.

1. **פסילת השתתפות בתחרות**

ועדת השיפוט שומרת לעצמה את הזכות לבטל את השתתפותן של קבוצות בתחרות במקרים הבאים:

* + היה והחומר שהוגש על ידי הקבוצה לא עונה על הקריטריונים הבסיסיים המפורטים במסמך זה.
  + היה והקבוצה אינה פועלת על פי רוח התחרות המחייבת את מקוריות כל החומרים שיוגשו.

בכל שאלה הנכם מוזמנים לפנות למרכז בנג'יס בטלפון 6479801 או במייל [bengisc@som.bgu.ac.il](mailto:bengisc@som.bgu.ac.il). לקישור לפרופיל הפייסבוק [לחצו כאן](http://www.facebook.com/BengisC?ref=ts).

**בהצלחה!**